
LIETUVOS AKLŲJŲ IR SILPNAREGIŲ SĄJUNGA

Asociacija, Labdarių g. 7/11, 01120 Vilnius, Lietuva, tel. (8 5)  262 4866, el. p. centras@lass.lt. 

Duomenys kaupiami ir saugomi Juridinių asmenų registre, kodas 190650319

TARYBOS SPRENDIMAS

DĖL 2018 METŲ LIETUVOS AKLŲJŲ IR SILPNAREGIŲ SĄJUNGOS FILIALŲ VEIKLOS RĖMIMO TVARKOS PATVIRTINIMO
2017 m. gruodžio 20 d. Nr.1-102
Lietuvos aklųjų ir silpnaregių sąjungos taryba, vadovaudamasi Lietuvos aklųjų ir silpnaregių sąjungos 2016 – 2018 metų veiklos krypčių 3 punktu,  n u s p r e n d ž i a : 

Patvirtinti Lietuvos aklųjų ir silpnaregių sąjungos filialų veiklos rėmimo 2018 metais tvarkos aprašą (pridedama).
Tarybos pirmininkas







Sigitas Armonas
PATVIRTINTA

LASS Tarybos 2017 m. gruodžio 20 d. sprendimu Nr. 1-102
LIETUVOS AKLŲJŲ IR SILPNAREGIŲ SĄJUNGOS FILIALŲ VEIKLOS RĖMIMO 

2018 METAIS TVARKOS APRAŠAS

I. BENDROSIOS NUOSTATOS

1. Lietuvos aklųjų ir silpnaregių sąjungos filialų (toliau – LASS filialai) veiklos rėmimo 2018 metais tvarkos aprašas (toliau – Aprašas) nustato LASS filialų veiklos rėmimo 2018 metais tvarką.

2. LASS filialų veiklos rėmimo tikslas – skatinti LASS filialus aktyviai dalyvauti įgyvendinant LASS įstatuose ir LASS filialų nuostatuose numatytus tikslus, gerinti LASS filialų veiklos efektyvumą ir sutrikusio regėjimo asmenims teikiamų paslaugų kokybę.

3. Šiuo Aprašu vadovaujasi VšĮ LASS Respublikinis centras, LASS viešosios įstaigos (VšĮ Vilniaus ir Alytaus regionų aklųjų centras, VšĮ Kauno ir Marijampolės regionų aklųjų centras, VšĮ Klaipėdos ir Telšių regionų aklųjų centras, VšĮ Panevėžio ir Utenos regionų aklųjų centras, VšĮ Šiaulių ir Tauragės regionų aklųjų centras) (toliau – VšĮ regionų aklųjų centrai) ir LASS filialai.

4. Lėšos LASS filialų veiklos rėmimui skiriamos iš LASS Respublikinio fondo. 

II. POREIKIO NUSTATYMAS IR LĖŠŲ SKYRIMAS

5. Vadovaujantis šiuo Aprašu LASS filialai raštu informuoja VšĮ regionų aklųjų centrus apie LASS filialo veiklai vykdyti būtiną lėšų poreikį ar veiklos sritis, kurioms reikalingas finansavimas.

6. VšĮ regionų aklųjų centrų vadovai, įvertinę LASS filialų pateiktą informaciją apie LASS filialų veiklai vykdyti būtiną lėšų poreikį ar veiklos sritis, kurioms reikalingas finansavimas, skiria lėšas LASS filialams.

III. TINKAMOS FINANSUOTI IŠLAIDOS

7. VšĮ regionų aklųjų centrų darbuotojų, LASS filialuose vykdančių Socialinės reabilitacijos paslaugų neįgaliesiems bendruomenėje projektus, darbo užmokesčiui, socialinio draudimo įmokoms, įmokoms į Garantinį fondą kofinansuoti.
8. LASS filialuose per darbo biržą įdarbintų darbuotojų darbo užmokesčio ir nuo šio darbo užmokesčio apskaičiuotų draudėjo privalomojo valstybinio socialinio draudimo įmokų nefinansuojamai daliai subsidijuoti. 

9. LASS filialų veiklas vykdančių darbuotojų skatinimui:

9.1. LASS filialui laimėjus finansavimą projekto vykdymui iš kitų šaltinių (nacionalinių, Europos Sąjungos, savivaldybių ar kitų paramos davėjų). Projektus parengusiems, pateikusiems ir vykdantiems darbuotojams skiriamos premijos, jei šiuose projektuose LASS filialų darbuotojams nėra numatytos projektų administravimo (darbo užmokesčio) išlaidos. Skiriamos premijos dydis (neatskaičius mokesčių) neturi viršyti 20 proc. projekto vertės. 

9.2. Už naujų, pageidaujančių ir galinčių dalyvauti LASS veikloje, narių priėmimą į LASS. 

9.3. Už LASS veiklos viešinimo renginių organizavimą (aplinkos pritaikymo akcijas, konferencijų organizavimą, viešinimo akcijas, įtraukiant į jas savivaldybių ir valstybės institucijų atstovus ir pan.) rekomenduojama skirti 10 procentų mėnesinės darbuotojo algos dydžio premiją. 

9.4. Už paslaugų teikimą LASS nariams, kurie nedalyvauja Socialinės reabilitacijos paslaugų neįgaliesiems bendruomenėje projektuose. 

9.5. LASS filialuose veikiančių meno kolektyvų vadovų premijavimui už kolektyvų meninius pasiekimus.

10. Trumpalaikiam turtui (užimtumo ir amatų būrelių priemonėms, ūkio, biuro ir kanceliariniams reikmenims) įsigyti, jei šios priemonės nėra finansuojamos iš Socialinės reabilitacijos paslaugų neįgaliesiems bendruomenėje projektų. 

11. LASS filialuose veikiančių meno kolektyvų sceninių drabužių, muzikos instrumentų įsigijimui ar jų remontui apmokėti, jei šios išlaidos nėra finansuojamos iš Socialinės reabilitacijos paslaugų neįgaliesiems bendruomenėje projektų. Rekomenduojama apmokėti šias išlaidas, jei meno kolektyvai praėjusiais kalendoriniais metais koncertavo ne mažiau nei 5 kartus už LASS bendruomenės ribų (ne LASS renginiuose).

12. LASS filialuose organizuojamų renginių (atmintinų ir švenčių dienų, LASS narių ir LASS filialų sukakčių minėjimui, LASS filialų ataskaitinių ir ataskaitinių-rinkiminių susirinkimų organizavimui) išlaidoms apmokėti. Kompensuojamos šios išlaidos: maisto produktai (išskyrus alkoholinius gėrimus), sveikinimo atvirukai, gėlės.

13. Ilgalaikiam materialiajam turtui (kompiuterių, kitos biuro ir buitinės technikos), numatytam įsigyti iš Socialinės reabilitacijos paslaugų neįgaliesiems bendruomenėje projektų, kofinansuoti.

14. Kelionių faktinėms išlaidoms (kurui, transporto priemonių eksploatacijai, nuomai arba panaudai, transporto bilietams, išskyrus taksi) apmokėti: 
14.1. Lankant LASS narius. Kompensuojant LASS narių lankymo išlaidas rekomenduojama laikytis šios tvarkos: jei LASS filialo apskaitoje yra iki 150 narių, jie turi būti aplankyti (arba susisiekta su žmogumi telefonu) kartą metuose; jei LASS filialo apskaitoje yra daugiau nei 151 narys, jie turi būti aplankyti (arba su jais susisiekta telefonu) kartą per du metus. 

14.2. Vykstant į viešąsias paslaugas teikiančias įstaigas (Techninės pagalbos neįgaliesiems centrus, Neįgalumo ir darbingumo nustatymo tarnybos skyrius ir kitas), jei kelionių išlaidos nėra finansuojamos iš Socialinės reabilitacijos paslaugų neįgaliesiems bendruomenėje projektų.

14.3. LASS filialų veikloje dalyvaujančių LASS narių organizuotoms išvykoms į parodas, koncertus, kitus renginius.

15. Ilgalaikio materialiojo turto (kompiuterių, kitos biuro ir buitinės technikos, transporto priemonių, LASS filialo patalpų) remontui ir techniniam aptarnavimui, finansuojamam iš Socialinės reabilitacijos paslaugų neįgaliesiems bendruomenėje projektų, kofinansuoti. 

16. LASS filialų patalpų iškabų pagaminimo, laiptų žymėjimo kontrastingomis spalvomis, liečiamųjų įspėjamųjų paviršių įrengimo ir kitiems aplinkos pritaikymo regos neįgaliesiems darbams apmokėti. 

17. LASS veiklos viešinimo renginių organizavimo išlaidoms apmokėti (išskyrus lankstinukus, plakatus). 

18. LASS filialų veikloje dalyvaujančių savanorių, LASS filialo Pirmininko (jei su juo nėra sudaryta darbo sutartis) ryšio, transporto (kuro, transporto bilietų, išskyrus taksi) išlaidoms, patirtoms LASS filialuose vykdant savanorišką ar visuomeninę veiklą, apmokėti. 

19. LASS filialui pateikus projektą ir laimėjus ne visą prašomą finansavimą projekto vykdymui iš kitų šaltinių (nacionalinių, Europos Sąjungos, savivaldybių ar kitų paramos davėjų) kofinansuoti, kai skirtų lėšų nepakanka projekto numatytiems tikslams pasiekti.

IV. IŠLAIDŲ KONTROLĖ

20. Už lėšų panaudojimo ir paskirstymo efektyvumą atsakingi VšĮ regionų aklųjų centrų vadovai. 

21. Už lėšų panaudojimą VšĮ regionų aklųjų centrai atsiskaito VšĮ LASS Respublikiniam centrui, pateikdami LASS Tarybos 2017 m. gruodžio 20 d. sprendimu Nr. 1-102 patvirtintos formos metines ataskaitas (1 priedas). Ataskaitos už 2018 metus teikiamos iki 2019 m. vasario 1 d.

